Astral-hoof in ongeluk met motorfiets beseer | Netwerk24
Deur Francois Williams 21 September 2020 12:41
Die maatskappy sê Maandag Schutte was Saterdag tydens sy verlof op 'n motorfietsrit as deel van sy 60ste verjaardagvieringe.
Die ongeluk was op 'n grondpad in die Karoo. Hy is per helikopter na George gebring en sal van daar na Johannesburg geneem word vir verdere operasies. Dit is sodat sy dokters wat bekend is met sy mediese geskiedenis hom kan behandel.
Schutte is in Julie positief vir die koronavirus getoets, maar het intussen herstel. Hy het oor die afgelope jare verskeie hartaanvalle gehad. Hy het in Augustus 2019 'n hartoperasie ondergaan en was tydens sy Covid-19-siekte tuis in isolasie en onder streng toesig van sy dokters, het Astral Foods vroeër in 'n verklaring gesê.